बैठक में पंचायत समिति सांकड़ा के सभी सरपंचों ने अपनी-अपनी ग्राम पंचायतों में आने वाली समस्याओं को लेकर जिला प्रमुख, प्रधान व अधिकारियों के बीच रखी। सरपंच के संघ अध्यक्ष मदनसिंह राठौड़, पंचायत समिति सदस्य अर्जुनराम ओड व मंजूरदीन मेहर ने समस्याओं को लेकर अधिकारियों के सामने बातचीत की गई तो अधिकारियों ने किसी प्रकार का संतोषजनक जवाब नहीं दे पाए। सरपंच संघ के अध्यक्ष मदनसिंह राठौड़ ने ग्राम पंचायत राजमथाई में आंगनबाड़ी केन्द्र में कार्यकर्ता लगाने, राजमथाई में क्षतिग्रस्त पड़ी सड़कों की मरम्मत करने, कई गांवों में पंडित दीनदयाल योजना के तहत बिजली कनेक्शन देने, वन विभाग की भूमि हुए अतिक्रमण को हटाने, गांव का पैसा गांव में लगाने तथा दूसरे गांव में नहीं लगाने की मांग की। इसी प्रकार पंचायत समिति सांकड़ा के सदस्य अर्जुनराम ओड ने ग्राम पंचायत में पशु चिकित्सालय खोलने तथा एक पशुचिकित्सक की नियुक्ति करने की मांग की। इसी प्रकार गोमट सरपंच मंजूरदीन मेहर ने अधिकारियों को नाकारा पड़े हैंडपंपों को बंद करने, हैंडपंपों की मरम्मत करने के बाद भी हैंडपंपों में पानी नहीं आ रहा है। हैंडपंपों की मरम्मत के लिए लाखों रुपए बर्बाद हो रहे है। इसके साथ ही मेहर ने मर्ज की स्कूलों के खाली पड़े भवनों को उपयोग करने के लिए संबंधित ग्राम पंचायत के अधीन रखने तथा उनका उपयोग करने का आह्वान किया।